אדוה דדון

אדוה דדון (נולדה ב-29 באוקטובר 1988) היא עיתונאית ישראלית המשמשת ככתבת תחקירים ומגישת חדשות בחברת החדשות. דדון נולדה וגדלה בראשון לציון כבת בכורה ולה שני אחים קטנים. למדה בתיכון הגימנסיה הריאלית בראשון לציון במגמות פיזיקה וכימיה. בשנת 2007 התגייסה לחיל האוויר ושירתה כקצינת מבצעים בטייסת 113. בשנת 2011 מונתה לקצינת דוברות בחיל האוויר. היא השתחררה מצה"ל בשנת 2011 בדרגת סגן. היא בוגרת אוניברסיטת בר-אילן במדע המדינה בהצטיינות ובעלת תואר שני בפילוסופיה, מדע ותרבות דיגיטלית מאוניברסיטת תל אביב. בשנת 2011 החלה את הקריירה העיתונאית שלה, עם הצטרפותה לחברת החדשות כתחקירנית במהדורה המרכזית. בשנת 2014 פורסמו מספר תחקירים שערכה עם דפנה ליאל על התנהלות חברת הליהוק "התעשייה", שגבתה אלפי שקלים מילדים ונערים עבור אודישנים שלא יצאו לפועל. בעקבות התחקירים הוגש כתב אישום נגד אורן כהן, מנהל החברה. בשנת 2015 ערכה יחד עם יונתן ריגר תחקיר על ההתנהלות של תיאטרון "הבימה", שהעלה חשד להלנות שכר והטרדות מיניות. בעקבות התחקיר נכתב דו"ח של מבקר המדינה על התנהלות ההנהלה הבכירה של התיאטרון. באוגוסט 2015 מונתה לכתבת נדל"ן וכלכלה ב"תוכנית הכלכלית". במסגרת מאבקה בהונאות בשוק קבוצות הרכישה ותמ"א 38 פרסמה תחקירים רבים, ובהם חשפה את שיטת הפעולה של החברות בבעלות יזמית הנדל"ן ענבל אור. בעקבות פרסום התחקיר נעצרה אור בחשד לעבירות מס והחברות שבבעלותה פורקו. במאי 2016 פרסמה תחקיר על התנהלות חברת "אדמה" שבבעלות היזם אורן קובי. שורת התחקירים שפרסמה הובילה להתערבות של שרת המשפטים איילת שקד ולהליך חקיקה בכנסת שיגן על הרוכשים בקבוצות רכישה. בשנת 2017 חשפה חשבוניות שהחזיקה המשטרה במסגרת חקירת תיק 1000, שמוכיחות כי ארנון מילצ'ן רכש סיגרים ושמפניה בשווי עשרות אלפי שקלים כדי לתת לבנימין נתניהו. בפברואר 2018 מונתה לכתבת תחקירים בחברת החדשות. החל מאוגוסט 2019 היא גם מגישה מעת לעת מבזקי חדשות לאורך היום בקשת 12. באוקטובר 2023 פרצה מלחמת חרבות ברזל ודדון דיווחה ושידרה מהשטח והפיקה מספר כתבות וידאו ששודרו בחדשות 12. באותה תקופה שידרה משדרים מיוחדים ומהדורות חדשות לאורך היום. החל משנת 2010 מתנדבת דדון בעמותת "בית הגלגלים" שמסייעת לילדים ונערים עם שיתוק מוחין וניוון שרירים. בשנת 2017 נכללה דדון ברשימת "האנשים המשפיעים בדיגיטל" של מגזין "Profile". 2024, אות הוקרה מטעם איגוד דוברי הרשויות המקומיות ועיריית באר שבע על עבודתה העיתונאית בסיקור מלחמת חרבות ברזל ב-2017 נישאה דדון לגלעד שלמור, כתב הפלילים של חברת החדשות, ובינואר 2020 נולדה בתם. באפריל 2022 השניים התגרשו. מ-2023 דדון בזוגיות עם השחקן ידין גלמן. באוגוסט 2024 נולד בנם הראשון. מתגוררת בתל אביב. מדיה וקבצים בנושא אדוה דדון בוויקישיתוף אדוה דדון, ברשת החברתית פייסבוק אדוה דדון, ברשת החברתית אקס (טוויטר) אדוה דדון, ברשת החברתית אינסטגרם אדוה דדון, במסד הנתונים הקולנועיים IMDb (באנגלית) אילון נופר, ‏"אני לא מחליפה את המשטרה, אין לי את האמצעים. אני מאירה את המקומות החשוכים", באתר גלובס, 17 באפריל 2019 רחלי מלק-בודה, ‏רודפת צדק: כך הפכה אדוה דדון לאימת הנוכלים, בעיתון מקור ראשון, 6 בדצמבר 2020 איתי שטרן, אדוה דדון: "אוזלת היד של המשטרה זועקת. זו משימת חיי", באתר הארץ, 19 בספטמבר 2021 אפרת וכטל, ‏יכולים לבקר אותי, לרדת, להגיד מה שרוצים. אני יודעת איזו עבודה רצינית אני עושה, באתר ‏מאקו‏, 22 ביוני 2023 דפנה ליאל ואדוה דדון, ‏אשליית החלומות: "הבטיחו להפוך אותי לכוכבת", באתר ‏מאקו‏, 25 בפברואר 2014 דפנה ליאל ואדוה דדון, ‏הסוכנות שרימתה ילדים ולקחה את כספם תפצה באלפי שקלים, באתר ‏מאקו‏, 14 בדצמבר 2015 דפנה ליאל ואדוה דדון, ‏הסוכנות שרימתה ילדים ולקחה את כספם תפצה באלפי שקלים, באתר ‏מאקו‏, 14 בדצמבר 2015 אדוה דדון ויונתן ריגר, ‏מה קורה מאחורי הקלעים של הבימה?, באתר ‏מאקו‏, 9 במרץ 2015 יאיר אשכנזי, מבקר המדינה: תיאטרון הבימה קיבל מהמדינה עשרות מיליונים אך נוהל באופן כושל, באתר הארץ, 24 במאי 2016 אלכסנדר כץ, אדוה דדון תחליף את נועה אורון ב"תכנית חיסכון", באתר אייס, 6 באוגוסט 2015 אדוה דדון, ‏למה פוצצה ענבל אור את הריאיון?, באתר ‏מאקו‏, 10 בפברואר 2016 יסמין גואטה, ענבל אור נעצרה בחשד להעלמת מס בעשרות מיליוני שקלים, באתר TheMarker‏, 24 בפברואר 2016 יסמין גואטה, השופט הכריע: פירוק לכל החברות של ענבל אור ומינוי כונס לכל נכסיה, באתר TheMarker‏, 1 באוגוסט 2016 אדוה דדון, ‏תחקיר: ההבטחות הריקות בדרך לדירה, באתר ‏מאקו‏, 1 במאי 2016 אמיתי גזית, ועדה שהקימה שרת המשפטים ממליצה לסגור את הפרצות בקבוצות הרכישה, באתר כלכליסט, 7 בדצמבר 2017 אדוה דדון ומשה נוסבאום, ‏חשיפה: "הכרטיסייה" של מילצ'ן, באתר ‏מאקו‏, 12 בינואר 2017 אלכסנדר כץ, אדוה דדון תהיה כתבת תחקירים במהדורה המרכזית, באתר אייס, 21 בפברואר 2018 למשל: אדוה דדון, ‏זה אולי האתגר הכי גדול של צה"ל במלחמה: "יש מנהרות שהבריחו בהן משאיות, טילים בגודל של חדר", באתר ‏מאקו‏, 12 בנובמבר 2023. אדוה דדון - מאה האנשים המשפיעים, באתר מאה האנשים המשפיעים אות הוקרה הוענק לכתבת הדרום של "ידיעות אחרונות" ו-ynet אילנה קוריאל, באתר ynet, 22 במאי 2024 יפעת הללי אברהם, ‏גלעד שלמור ואדוה דדון הביאו לעולם בת בכורה, באתר ‏מאקו‏, 7 בינואר 2020 הראשונים לזהות: אדוה דדון וגלעד שלמור נפרדו, באתר וואלה, 3 באוקטובר 2021 יהונתן גוטליב, אדוה דדון וגלעד שלמור התגרשו, באתר ערוץ 7, 4 באפריל 2022